Fimmtudagur , 24. Nóvember 2005 13:20 Skrifað af Strandagaldur Bær í Grunnavíkursókn á Ströndum brann um nótt með 9 manns inni , einnig brann spánnýr sexæringur sem stóð hjá bænum . Hét bærinn í Reykjarfirði . Bólan gekk í Strandasýslu og önduðust nokkrir menn , líklega fleiri en 30 í Trékyllisvík . Forvitnaðist þá hinn maðurinn um hann og fann hann dauðann og illa verkaðan hjá festarsteini nótarinnar en 20 selir voru fastir í nótinni . Magnús Jónsson í Miðhlíð , sýslumaður Barðastrandarsýslu , var borinn galdraáburði þetta ár , en hann þótti sýna linkind í galdramálum . Lögrétta ákvað að hegningin , 20 vandarhögg , væri hæfileg fyrir ryktið því ekki var vitað að hann hefði neinum gert mein : „ Item hans eiðboð og meðkenning að hafa haft undir höndum Salomons innsigli . Sekt til 10 marka eða 20 vandarhögga því illt var ryktið en engum skaði gjörður . “ Vitus Jónsson kærir Guðrúnu Sigurðardóttur fyrir veikindi barna sinna .